laion/Wikipedia-Exotic huggingface dataset:
דורון אורן

דורון אורן (נולד ב-20 במרץ 1969) הוא זמר, שחקן ומדבב ישראלי. אורן היה חבר בלהקת צעירי תל אביב בין השנים 1985–1987. בשנת 1992 הנחה אורן את התוכנית "להיט בראש". כמו כן שר אורן בקלטות הילדים "הקסם של ימבה 1 ו-2", "הולכים לגן", "חיבוקי" ו"שמוליקיפוד, הצב של אורן והלו הלו אבא" ובדיסק "שירי פורים". הוא השתתף בקדם-אירוויזיון 1996 עם השיר "מאבד צורה" שסיים את התחרות במקום ה-11. כעבור שלוש שנים, היה חלק מלהקת "עדן" שייצגה את ישראל באירוויזיון 1999 ושירם, "יום הולדת", הגיע למקום החמישי. אורן השתתף כזמר בתזמורת של אלדד שרים בתוכנית הטלוויזיה "רוקדים עם כוכבים". הוא השתתף במספר הפקות לילדים ביניהם "הכבשה שושנה וחברים", "הכבשה שושנה בגן האותיות", "שורום זורום", "יובל המבולבל", "טיף וטף", "כיף לי עם יעלי בתזמורת", "הסבתא של אפריים", "אצו רצו גמדים", "איך בוחרים שם לאחותי הקטנה?", "גילי בא לבקר - מסע בקשת הרגשות", "קופסת החלומות של הגר" שגם אותו ביים אורן, בפסטיגלים 2015 ו - 2016 ובמספר פרסומות לטלוויזיה. השתתף כזמר ליווי בפסטיגל ודיבב בסרטים וסדרות טלוויזיה מצוירות וביניהם "בת הים הקטנה", "טוטלי ספייס", בסדרה "אגדות אנדרסן", "נילוס איש החלומות", "ממלכת אוקיאנה" ובסדרה "גיבורי האור". במרץ 2012 הוא השתתף באופרת הרוק "כמעט נורמלי" בבימויו של חנן שניר, בתיאטרון הבימה, לצידם של איילת רובינסון והראל סקעת. החל מנובמבר 2019, אורן משחק את הארי ברייט, אחד האבות של סופי, במחזמר "מאמא מיה" בהפקת תיאטרון "הבימה". כיום משתתף אורן במחזמר ״בלוז לחופש הגדול״ של תיאטרון בית ליסין בתל אביב, לצד חני נחמיאס, דור הררי, נועם קליינשטיין ועוד. מדיה וקבצים בנושא דורון אורן בוויקישיתוף דורון אורן, במיזם "אישים" לתיעוד היצירה הישראלית דורון אורן, במסד הנתונים הקולנועיים IMDb (באנגלית) דורון אורן באתר "הבמה" דורון אורן, דף שער בספרייה הלאומית מרב יודילוביץ', "כמעט נורמלי": הטירוף נעשה יותר נוח, באתר ynet, 7 במאי 2012
גרף שטח

בסטטיסטיקה תיאורית, גרף שטח (נקרא לפעמים גם תרשים שטח או דיאגרמת שטח) הוא אמצעי לייצוג נתונים, המבוסס על הגרף הרציף. בגרף, השטח שבין ציר ה-x לבין העקומה צבוע, ולרוב מופיעים מספר שטחים, לשם השוואה ביניהם. המצאת גרף השטח (כמו גם המצאת הגרף הרציף, גרף העמודות, וגרף העוגה) מיוחסת לרוב לויליאם פלייפר. פלייפר, בספרו "האטלס הפוליטי והמסחרי" משנת 1786 צירף מספר רב של גרפים, ביניהם גרף בעניין "ריבית החוב הלאומי (של ארצות הברית) מאז המהפכה" ו"תרשים של הייבוא והייצוא לאנגליה וממנה בין שנת 1700 לשנת 1782", שרבים טוענים כי הם היו גרפי השטח הראשונים בהיסטוריה. גרפי שטח משמשים לייצג סכומים מצטברים לאורך זמן, בפרט לשם המחשת מגמות לאורך זמן בין תכונות קשורות. סוג זה של גרף דומה לגרף רציף, אלא שהשטח מתחת לגרף צבוע לשם הדגשה. השטחים בגרף עשויים להיות חופפים זה לזה, אם הגרף ממחיש את ההשוואה ביניהם בנפרד; או אחד מעל השני (נערמים), אם יש משמעות לחיבור בין השטחים. מדיה וקבצים בנושא גרף שטח בוויקישיתוף ערך זה הוא קצרמר בנושא סטטיסטיקה. אתם מוזמנים לתרום לוויקיפדיה ולהרחיב אותו.
המכון המלכותי לאדריכלים בריטים

"המכון המלכותי לאדריכלים בריטים" (באנגלית: The Royal Institute of British Architects ידוע בראשי תיבות: RIBA) הוא הגוף המקצועי לאדריכלים בבריטניה. המכון נוסד בשנת 1834 והוכרז בשנת 1837 כצ'ארטר מלכותי על ידי המלך ויליאם הרביעי שחודש מספר פעמים כשהאחרון ניתן בשנת 1971. במהלך המאות ה-19 וחלק מהמאה ה-20 היה הארגון וחבריו בעל תפקיד מרכזי בקידום ההכשרה והחינוך בתחום האדריכלות בבריטניה. בארכיון חברים כ-44 אלף חברים להם ניתנת האפשרות להציג עצמם כאדריכלים מורשים. מרכז הארגון פועל ברחוב פוטלנד 66 בלונדון, בבניין שנחנך בשנת 1935 בנוכחות המלך ג'ורג' החמישי והמלכה מארי. כיום מוגדר הבניין לשימור בדרגה 2. בבניין פועלת גלריה לתערוכות מתחלפות, אולמות התכנסות, ארכיון וספרייה, חנות ספרי אדריכלות, בית קפה ומסעדה. בספרייה שנוסדה בשנת 1934, שמורים כיום כ-4 מיליון פריטים. מראה כללי של אולם העיון המרכזי בספריית הארגון אולם ההתכנסות המרכזי בבניין בלונדון חנות ספרי האדריכלות של הארגון מדיה וקבצים בנושא המכון המלכותי לאדריכלים בריטים בוויקישיתוף אתר האינטרנט הרשמי של המכון המלכותי לאדריכלים בריטים (באנגלית) המכון המלכותי לאדריכלים בריטים, ברשת החברתית פייסבוק המכון המלכותי לאדריכלים בריטים, ברשת החברתית אקס (טוויטר) המכון המלכותי לאדריכלים בריטים, ברשת החברתית אינסטגרם אתר ספריית הארגון המגזין הרשמי של הארגון מיכאל יעקובסון: סיבוב בבניין של RIBA בלונדון, באתר 'חלון אחורי', 30 במרץ 2015
בנדיקוטיים

בנדיקוטיים או פרמליים (שם מדעי: Peramelidae) הם משפחה של כיסאים אוסטרליים החיים ברחבי אוקיאניה - בעיקר באוסטרליה וגינאה החדשה, ואף במספר איים פפואניים ואידונזיים. המשפחה היא הגדולה בסדרת הבנדיקוטאים, וכוללת מספר רב של מינים. בעבר היו כלולים במשפחה גם הסוגים בנדיקוט רגלי-חזיר, ובילבי, אך בעקבות מחקרים גנטיים ושוני חיצוני רב, הסוגים נחשבים כיום כמשפחות בפני עצמן - בילביים ובנדיקוטיים רגלי-חזיר. הבנדיקוטיים הם חיות כיס קטנות יחסית: החל מהבנדיקוט העכברי שאורכו הוא 17.5-15 ס"מ וגודלו כגודל עכבר, וכלה בבנדיקוט הענק אשר מגיע לאורך של 56-39 ס"מ ולמשקל של 4.7 ק"ג וגודלו כגודל הארנבת. הבנדיקוטיים מתאפיינים בזנבות דקים וקצרים, באוזניים דמויות עכבר, ובחוטם ארוך וחד. גופם קומפקטי ועגלגל ויש להם שיניים חדות; נוסחת השיניים שלהם בשתי הלסתות היא די מקבילה: בלסת העליונה היא 5.1.3.4, ובלסת התחתונה 3.1.3.4. בניגוד לכיס של נקבת הקנגורו שפתחו בצד הקדמי, פתח הכיס של נקבות הבנדיקוטיים ממוקם בצד האחורי, והוא מכיל כשמונה פטמות. הגודל המרבי של ההמלטה הוא כ-8 ולדות, אם כי 4-2 ולדות בכל המלטה הוא מספר אופייני יותר. תקופת ההריון של הבנדיקוטיים היא הקצרה ביותר מבין היונקים: 12.5 ימים בלבד. ולדות הבנדיקוט נגמלים לאחר כחודשיים ומגיעים לבגרות מלאה בתום 3 חודשים בלבד. מאפיינים אלו מאפשרים לנקבות להמליט יותר מפעם בכל עונת רבייה, ועל כן למשפחת הבנדיקוטיים יש פריון גבוה במיוחד לעומת חיות כיס אחרות. חלק הארי של תזונת הבנדיקוטיים מורכב מחסרי חוליות הקבורים באדמה, והם גם נוהגים לאכול כמויות ניכרות של זרעים, פטריות ופירות. בית הגידול של הבנדיקוטיים משתנה בחדות בין המינים: מינים רבים יעדיפו יערות גשם טרופיים, בעוד אחרים יעדיפו אזורים מדבריים. תת-משפחה: בנדיקוטים (Peramelinae) סוג: בנדיקוט קצר-חוטם (Isoodon) מין: בנדיקוט זהוב (Isoodon auratus) מין: בנדיקוט חום צפוני (Isoodon macrourus) מין: בנדיקוט חום דרומי (Isoodon obesulus) סוג: בנדיקוט (Perameles) מין: בנדיקוט סרוג מערבי (Perameles bougainville) מין: בנדיקוט סרוג מזרחי (Perameles gunnii) מין: בנדיקוט חוטמני (Perameles nasuta) מין: בנדיקוט מדברי (Perameles eremiana) - נכחד. תת-משפחה: פרוריקטינים (Peroryctinae) סוג: בנדיקוט ניו-גינאי (Peroryctes) מין: בנדיקוט ענק (Peroryctes broadbenti) מין: בנדיקוט ראפראי (Peroryctes raffrayana) תת-משפחה: אצ'ימיפרינים (Echymiperinae) סוג: בנדיקוט קוצני (Echymipera) מין: בנדיקוט קוצני מצוי (Echymipera kalubu) מין: בנדיקוט קוצני אדמוני (Echymipera rufescens) מין: בנדיקוט קוצני קלרה (Echymipera clara) מין: בנדיקוט קוצני מנזיס (Echymipera echinista) מין: בנדיקוט קוצני דוד ( Echymipera davidi) סוג: בנדיקוט ננסי (Microperoryctes) מין: בנדיקוט ננסי ארפקי (Microperoryctes aplini) מין: בנדיקוט ננסי פפואני (Microperoryctes papuensis) מין: בנדיקוט ננסי מפוספס (Microperoryctes longicauda) מין: בנדיקוט עכברי (Microperoryctes murina) סוג ומין יחיד: בנדיקוט סראם (Rhynchomeles prattorum) מדיה וקבצים בנושא בנדיקוטיים בוויקישיתוף בנדיקוטיים, באתר ITIS (באנגלית) בנדיקוטיים, באתר NCBI (באנגלית) בנדיקוטיים, באתר Animal Diversity Web (באנגלית) בנדיקוטיים, באתר האנציקלופדיה של החיים (באנגלית) בנדיקוטיים, באתר GBIF (באנגלית)
עכבר מקפץ

עכבר מקפץ (שם מדעי: Notomys) הוא סוג של עכבר הכולל 10 מינים האנדמיים ליבשת אוסטרליה (מחצית מהם נכחדו). עכברים אלו מתייחדים בכך שהם בין יונקי השליה היחידים שחיים באופן טבעי באוסטרליה. כל המינים בסוג מתאפיינים בזנבות ארוכים מאוד, רגליים מפותחות המאפשרות להם לקפוץ בדומה לקנגורו, ובפרווה חומה כהה או חומה בהירה, אשר מחווירה לאפור או לבנבן בגחון. כמחצית מהמינים בסוג נכחדו בעקבות הגעת האירופאים ליבשת. הגורם העיקרי להכחדתם הוא ככל הנראה הבאת שועלים וחתולים בשילוב עם תחרות על מזון מצד ארנבים ובקר. העכבר המקפץ ניזון בעיקר מזרעים, וחרקים ושעות פעילותו הן בלילה. הוא מין חברותי למדי המוצא מחסה במחילות תת-קרקעיות אותם הוא חופר בגפיו. העכבר המקפץ מתייחד בכך שהוא מסוגל לרכז כמות גבוהה של שתן בגופו לזמן רב (20-10 פעמים יותר מן האדם), ועובדה זאת מאפשרת לו לשרוד במדבריות במשך זמן רב ללא מי שתייה. עכבר מקפץ ספיניפקס (Notomys alexis) עכבר מקפץ קצר-זנב (Notomys amplus) - נכחד עכבר מקפץ צפוני (Notomys aquilo) עכבר מקפץ בהיר (Notomys cervinus) עכבר מקפץ כהה (Notomys fuscus) עכבר מקפץ ארוך-זנב (Notomys longicaudatus) - נכחד עכבר מקפץ גדול-אוזניים (Notomys macrotis) - נכחד עכבר מקפץ מיטשל (Notomys mitchellii) עכבר מקפץ דארלינג-דאונס (Notomys mordax) - נכחד עכבר מקפץ גדול (Notomys robustus) - נכחד עכבר מקפץ ספיניפקס (משמאל) לצד בילבי ענק עכבר מקפץ בהיר איור של פרטים מהמין עכבר מקפץ מיטשל עכבר מקפץ ארוך-זנב - נכחד עכבר מקפץ, באתר ITIS (באנגלית) עכבר מקפץ, באתר NCBI (באנגלית) עכבר מקפץ, באתר Animal Diversity Web (באנגלית) עכבר מקפץ, באתר האנציקלופדיה של החיים (באנגלית) עכבר מקפץ, באתר GBIF (באנגלית)
מתחפרים

מתחפרים, או נוברים (באנגלית: "Burrower" או "Fossorial", נגזר מהמילה הלטינית "fossor" שפירושה "כורה"), הוא מונח המתאר בעלי חיים הנוהגים לחפור מחילות מתחת לאדמה ומותאמים לחיים תת-קרקעיים. בין בעלי החיים הנכללים תחת המונח ניתן למנות יונקים רבים כמו הגירית, החולד, השנבוב, הבילבי, החפרפרת, הארנב, הדרבן, השועל הטיבטי, המארה, המרמיטה, הנובחנית, וכן מינים רבים של זוחלים, חרקים, דו-חיים, חסרי חוליות ויצורים ימיים. המינים המתחפרים רבים מתאפיינים בדרך כלל ברגליים קדמיות חזקות עם טפרים גדולים ועבים (בעיקר בקרב היונקים המתחפרים), מנגד ישנם מינים מתחפרים שהגפיים שלהם מנוונים או נעלמו לגמרי (כך זה אצל תולעי האדמה, זוחלים כמו החומטיים והנחשיליים, ודו-חיים כמו חסרי רגליים). למינים רבים יש ראייה חלשה, חלקם אפילו עיוורים לחלוטין. כמו כן רבים מהאיברים הבולטים של המתחפרים, לרבות אפרכסות האוזניים והזנב, נוטים להיות קצרים כדי של יפריעו למתחפר בתנועתו מתחת לאדמה. הגדרת המושג היא לעיתים כוללנית יותר: מרבית הדבורים וצרעות רבות נקראות "מתחפרות" (בגלל המחילות בכוורת) וכן מכרסמים רבים נחשבים לחופרים, למרות שההתאמה שלהם לחיים מתחת לאדמה היא מינימלית (או במקרה של הדבורים בכלל לא). אף על פי כן, משנת 2000 ואילך, המונח "מתחפר" מתייחס גם לבעלי חיים אשר חופרים וחיים במחילות במהלך חלק מהיממה, בעוד שבעלי חיים שחיים מתחת לאדמה במשך רוב חייהם נקראים "בעלי חיים תת-קרקעיים". המונח אינו מתייחס לבעלי חיים המשתכנים במחילות שנעזבו אלא למינים שמסוגלים לחפור בעצמם. בעלי חיים רבים - בעיקר אלו החיים באזורים מדבריים - משתמשים במחילות על מנת לווסת את חום גופם (לדוגמה הפנק), בעוד שאחרים משתמשים במחילות כאזור מוגן מפני טורפים או לאחסון מזון (לדוגמה סנאי קרקע, טמיאס, ונמליים). ישנם בעלי חיים המשתמשים במחילות למגוון שימושים: מגן מפני טורפים ושמש, מקום לאיסוף מזון, אמצעי לתנועה מתחת לאדמה מאזור אחד למשנהו וכמקום לשינה ומנוחה. בעלי חיים שמראים הסתגלות מוגבלת לחפירה ולחיים מתחת לאדמה מכונים "תת-מתחפרים" (לדוגמה צבועון הרעמה). מינים כאלה יעדיפו לרוב למצוא מחילה נטושה מאשר להוציא אנרגיה על חפירת מחילה חדשה. נובחניות בפתחה של מחילה. חפרפרת בסמוך למחילתה. גירית אמריקאית מציצה ממחילה. מדיה וקבצים בנושא מתחפרים בוויקישיתוף מתחפרים, באתר ה-BBC
ויורמבי

הויוּרמבִּי (שם מדעי: Wurmbea), הוא סוג של צמח רב-שנתי קטן ממשפחת הסתווניתיים המצוי בעיקר באוסטרליה ובאפריקה הדרומית וכולל כ-50 מינים. הוא תואר מדעית לראשונה בשנת 1781 על ידי קרל פיטר טונגברג ובתחילה נכללו בו כ-18 מינים בלבד. המינים בסוג צומחים בחורף ובקיץ - בעיקר באזורים גשומים. גובהם של המינים הגדולים בסוג הוא 30 ס"מ, ושל המינים הקטנים לא יותר מ-6 ס"מ. התפרחת של מיני הוויורמבי דומה מאוד לכוכב או לחצוצרה בשל הקצוות המרובים שיש לפרח (עד 11), והצבע נע לרוב סביב גוני סגול-לבנבן. מכיוון שההאבקה של מינים רבים נעשית על ידי זבובים, לרבים מהם יש ריח נעים או לחלופין ריח מצחין הנועד כדי למשוך אל הפרח את מאביקים אלו. לכל גבעול של ויורמבי יש מספר כמוסות המכילות 50-10 זרעים כדוריים וחומים. לצמח יש מערכת שורשים סבוכה ועמוקה המסייעת לו "להיות רדום" באזורים צחיחים עד בוא הממטרים. המינים הנפוצים באפריקה: Wurmbea angustifolia Wurmbea burttii Wurmbea capensis Wurmbea compacta Wurmbea dolichantha Wurmbea elatior Wurmbea elongata Wurmbea glassii Wurmbea hiemalis Wurmbea inusta Wurmbea kraussii Wurmbea marginata Wurmbea minima Wurmbea monopetala Wurmbea punctata Wurmbea pusilla Wurmbea recurva Wurmbea robusta Wurmbea spicata Wurmbea stricta Wurmbea tenuis Wurmbea variabilis המינים הנפוצים באוסטרליה: Wurmbea australis Wurmbea biglandulosa Wurmbea calcicola Wurmbea centralis Wurmbea cernua Wurmbea citrina Wurmbea decumbens Wurmbea densiflora Wurmbea deserticola Wurmbea dilatata Wurmbea dioica Wurmbea drummondii Wurmbea fluviatilis Wurmbea graniticola Wurmbea inflata Wurmbea inframediana Wurmbea latifolia Wurmbea monantha Wurmbea murchisoniana Wurmbea nilpinna Wurmbea odorata Wurmbea pygmaea Wurmbea saccata Wurmbea sinora Wurmbea stellata Wurmbea tenella Wurmbea tubulosa Wurmbea uniflora ויורמבי, באתר NCBI (באנגלית) ויורמבי, באתר האנציקלופדיה של החיים (באנגלית) ויורמבי, באתר Tropicos (באנגלית) ויורמבי, באתר GBIF (באנגלית) ויורמבי, באתר IPNI (באנגלית)
הריבניה

הְרִיבְנְיָה או גריבניה (באוקראינית: Гривня; ‏IPA:‏ [ˈɦrɪu̯nʲɑ]) הוא המטבע הנסחר באוקראינה והמונפק על ידי הבנק הלאומי של אוקראינה. המטבע שווה ל-100 קופיוק. המטבעות הקיימים הם: 1, 2, 5, 10, 25 ו-50 קופיוק, וכן יש מטבע של 1 הריבניה. מטבע של 1 הריבניה מטבע של 1 הריבניה מטבע של 2 הריבניה מטבע של 5 הריבניה מטבע של 10 הריבניה שטר של 20 הריבניה שטר של 50 הריבניה שטר של 100 הריבניה שטר של 200 הריבניה שטר של 500 הריבניה שטר של 1000 הריבניה מדיה וקבצים בנושא הריבניה בוויקישיתוף ערך זה הוא קצרמר בנושא כלכלה ובנושא אוקראינה. אתם מוזמנים לתרום לוויקיפדיה ולהרחיב אותו.
בילבי (פירושונים)

האם התכוונתם ל... בילבי בת-גרב – גיבורת ספר הילדים של אסטריד לינדגרן, שכונתה "פיפי" בגרסה המקורית בילביים – משפחה של חיות כיס אוסטרליות בגודל בינוני עד קטן מסדרת הבנדיקוטאים בילבי ענק – מין של כיסאי אוסטרלי דמוי ארנב או עכברוש גדול במשפחת הבילביים בילבי זוטר – מין של כיסאי קטן ממשפחת הבילביים; נכחד קנת בילבי – עיתונאי אמריקאי שסיקר את מלחמת העצמאות ונתן את השם "דרך בורמה" לדרך העפר שהובקעה במהלך מלחמת העצמאות כדרך עוקפת לירושלים
ארם (פירושונים)

האם התכוונתם ל... ארמים – עם שמי נוודי אשר חי באזורי סוריה ועיראק של היום, אז ארם דמשק וארם נהריים ארם (דמות מקראית) – בנו הצעיר של שם בן נח אישים: וילי ארם – היה חסיד אומות העולם מגרמניה משה ארם – חבר כנסת ישראל ארם אנדוניאן – עיתונאי, היסטוריון וסופר ארמני, שהיה אחד האינטלקטואלים הארמנים שגורשו מקוסטנטינופול ומאוחר יותר פרסם את "זיכרונות נעים ביי".
תהליך ציקלוסטציונרי

תהליך ציקלוסטציונרי הוא תהליך בעל תכונות סטטיסטיות המשתנות באופן מחזורי עם זמן. בתהליך ציקלוסטציונרי משולבים מספר תהליכים סטציונריים, לדוגמה: הטמפרטורה היומית המרבית בניו יורק יכולה להיות מודל לתהליך ציקלוסטציונריː הטמפרטורה המקסימלית ב-21 ביולי שונה סטטיסטית מהטמפרטורה ב -20 בדצמבר, עם זאת, היא מהווה קירוב סביר לטמפרטורה ב -20 בדצמבר של שנים שונות בהסתברות שווה. לפיכך, אנו יכולים לראות את התהליך האקראי מורכבים בטמפרטורות מקסימום יומיות של 365 תהליכים נייחים מופרדים, רק שכל אחד מהם לוקח ערך חדש פעם בשנה. תהליך אקראי X ( t ) {\displaystyle X(t)} הוא תהליך ציקלוסטציונרי אם פונקציית התוחלת והאוטוקורלציה שלו הן פונקציות מחזוריות עם אותו מחזור T 0 {\displaystyle T_{0}} כלומר: ∀ t {\displaystyle \forall t} E ⁡ [ x ( t ) ] = E ⁡ [ x ( t + T 0 ) ] {\displaystyle \operatorname {E} [x(t)]=\operatorname {E} [x(t+T_{0})]} ∀ t , τ . {\displaystyle \forall t,\tau .} R x ( t ; τ ) = R x ( t + T 0 ; τ ) {\displaystyle R_{x}(t;\tau )=R_{x}(t+T_{0};\tau )} פונקציית האוטוקורלציה מוגדרת על ידי הנוסחהː R x ( t ; τ ) = E ⁡ { x ( t + τ ) x ∗ ( t ) } {\displaystyle R_{x}(t;\tau )=\operatorname {E} \{x(t+\tau )x^{*}(t)\}} ספקטרום התהליך הסציונרי מוגדר על ידי התמרת פורייה של פונקציית האוטוקורלציה, כלומרː S x ( f ) =   F { R x ( t ; τ ) } = ∫ − ∞ + ∞ R x ( τ ) e − j 2 π α τ d τ . {\displaystyle S_{x}(f)=\ {\mathcal {F}}\{R_{x}(t;\tau )\}=\int _{-\infty }^{+\infty }R_{x}(\tau )e^{-j2\pi \alpha \tau }\mathrm {d} \tau .} כאשר α {\displaystyle \alpha } היא התדירות המחזורית. בתקשורת תהליכים ציקלוסטציונריים משמש לסנכרון אותות באקונומטריקה, תהליכים ציקלוסטציונריים משמשים כדי לנתח את ההתנהגות המחזורית של השווקים הפיננסיים; בתורת התורים תהליכים ציקלוסטציונריים משמשים לניתוח רשתות מחשבים ותנועת כלי רכב. תהליכים ציקלוסטציונריים משמשים ללימוד והבנת תנודות תקופתיות במערכות מכניות הנובעים מהילוכים, בוכנות, שרשראות, וכדומה תהליך סטוכסטי ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תהליך ציקלוסטציונרי".
נחש מים

האם התכוונתם ל... בעלי חיים: נחשי מים – תת-משפחה של זעמניים החיים בסביבות מים נחש מים (סוג) – סוג נחש במשפחת הזעמניים נחש מים משובץ (Natrix tessellata; שם עברי רשמי: נְחַשׁ מַיִם)- מין נחש בסוג "נחש מים" פתני הים (Hydrophiinae; נקראים גם "נחשי ים") - תת-משפחה של נחשים ארסיים ממשפחת הפתניים החיים בים פתן ים (Hydrophis) - סוג מתת-משפחת פתני ים צלופחאים (Anguilliformes) - סדרה של דגים מוארכים ומעוגלים הדומים לנחש. חלקם מכונים "נחשים". קבוצות כוכבים: נחש מים (קבוצת כוכבים) – קבוצת הכוכבים הגדולה ביותר נחש מים קטן – קבוצת כוכבים קטנה בשמי הדרום אחר: נחש ים (אנ') – כינוי למפלצת ימית גדולה נחשי מים – שני ציורים של גוסטב קלימט מהשנים 1904 עד 1908. הידרה
קולה של אמא

קולה של אמא היא תוכנית רדיו של תחנת הרדיו גלי צה"ל. במסגרת התוכנית עולות לשידור אמהות של חיילים ומספרות על בניהן או בנותיהן, על המסלול הצבאי של ילדיהן, על תחביביהם ועל המשפחה, על הקושי האישי שלהן ועל הפחדים שלהן. מבנה התוכנית אינו מקורי לישראל ויובא מגרמניה, שם הייתה תוכנית רדיו בה קישרו אמהות עם בניהן השוטרים, הכבאים וגם החיילים דרך הרדיו. כש"יובאה" התוכנית לישראל היא עברה שינויים נדרשים בפורמט והייתה להצלחה עוד בתקופת אלכס אנסקי ואהוד גרף. בתחילה, דיברו בכל שבוע עם 4 אמהות ולא יצרו קשר עם החיילים בשטח, אך באמצע שנות התשעים הועלה הרעיון לשלוח בכל שבוע ניידת שידור אל החיילים בשטח אשר מהווים קהל בתוכנית, ומאז מבוצע הרעיון בהצלחה. מגישי התוכנית מגיעים באמצעות ניידת השידור של התוכנית לכל חלקי ישראל על מנת להביא את קולות החיילים, גם מהנקודה הרחוקה ביותר בה הם נמצאים. המגישים מאפשרים לחיילים הקרביים לספר קצת על ההווי הצבאי, ומחלקים פרסים לחיילים אותם הם מבקרים. בתקופות של אירועים מיוחדים הפוקדים את המדינה גם מערכת התוכנית מתגייסת למען החיילים והתושבים. בתקופת מלחמת לבנון השנייה בשנת 2006 קיבלה התוכנית משמעות רבה ובלטה בקרב תוכניות הרדיו. החל מדצמבר 2010 משודרת התוכנית גם בערוץ 2, במסגרת שידורי הטלוויזיה החינוכית. בשנת 2005 זכתה התוכנית בפרס מפקד גלי צה"ל לרגל משדר 25 שנה לתוכנית, ובשנת 2008 זכתה בפרס שנית בקטגוריית צבא וביטחון. את התוכנית, אשר משודרת ברציפות משנת 1979, הגישה קרוב ל-5 שנים ד"ר אורלי מיכאלי. היא פרשה מהגשת התוכנית באוגוסט 2008. בדצמבר 2008 מונה מגיש חדש לתוכנית – עודד מנשה. עם כניסתו של מנשה לתפקיד נעשו שינויים גדולים במבנה התוכנית ובהם: קיצוץ משך התוכנית לשעה אחת במקום שעתיים, צמצום מספרן של האמהות המשתתפות בשידור וכן הוספו פינות חדשות. בעבר הגישו את התוכנית בין היתר: אהוד גרף, אלכס אנסקי, לאה עוז, עומר פרנקל, דני רובס וסיוון דורון. כיום מגישה את התוכנית השדרנית והקריינית נעמי רביע. קולה של אמא, במיזם "אישים" לתיעוד היצירה הישראלית אלון הדר, שידורי ההסוואה לישראל: על "קולה של אמא", באתר nrg‏, 3 באפריל 2011
תומאש ואצליק

תומאש וַאצְלִיק (בצ'כית: Tomáš Vaclík; נולד ב-29 במרץ 1989) הוא כדורגלן צ'כי המשחק בנבחרת צ'כיה בעמדת השוער. ואצליק השתתף באליפות אירופה עד גיל 21 ב-2011 ונבחר בנבחרת הטורניר. הוא ערך את הופעת הבכורה שלו בנבחרת צ'כיה ב-2012 והיה חלק מסגל הקבוצה ביורו 2016 ויורו 2020. ואצליק התחיל את הקריירה שלו בוויטקוביצה בליגה הצ'כית השנייה. בקיץ 2010 חתם בוויקטוריה ז'יז'קוב עימה עלה לליגת העל הצ'כית. בקיץ 2011 סיכם בדה חראפסחאפ ההולנדית, אך לא צלח את הבדיקות הרפואיות והמעבר לא יצא לפועל. במהלך חלון ההעברות של ינואר 2012 חתם בספרטה פראג לארבע וחצי שנים תמורת 8.25 מיליון קורונות. במאי 2014 חתם בפ.צ. בזל מליגת העל השווייצרית לארבע שנים, כמחליפו של יאן זומר. ב-19 ביולי 2014 ערך את הופעת הבכורה שלו בבזל בניצחון 1–2 נגד פ.צ. אראו. ב-4 ביולי 2018 חתם בסביליה לארבע שנים. ב-13 ביולי 2021 חתם באולימפיאקוס לשנתיים. ב-31 בינואר 2023 חתם בהאדרספילד טאון בהעברה חופשית עד סוף העונה. ב-26 באוגוסט 2023 ואצליק חתם בניו אינגלנד רבולושן מה-MLS. ב-13 בפברואר 2024 חזר לספרד וחתם באלבסטה. ואצליק שיחק בכל הנבחרות הצעירות של צ'כיה, כאשר בכולן שימש שוער ראשון. בשנת 2011 זומן לראשונה לסגל הנבחרת הבוגרת. ב-14 בנובמבר 2012 ערך את הופעת הבכורה שלו בנבחרת, בניצחון 3–0 על סלובקיה. פ.צ. בזל אליפות שווייץ (3): 2014/2015, 2015/2016, 2016/2017 ספרטה פראג אליפות צ'כיה: 2013/2014 הגביע הצ'כי: 2013/2014 סביליה הליגה האירופית: 2019/2020 אישיים שחקן החודש בלה ליגה: נובמבר 2018 מדיה וקבצים בנושא תומאש ואצליק בוויקישיתוף תומאש ואצליק, ברשת החברתית פייסבוק תומאש ואצליק, באתר Transfermarkt תומאש ואצליק, באתר Soccerway תומאש ואצליק, באתר BDFutbol תומאש ואצליק, באתר WorldFootball.net תומאש ואצליק, באתר National Football Teams תומאש ואצליק, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
סטיבן דייוויס

סטיבן דייוויס (באנגלית: Steven Davis, נולד ב-1 בינואר 1985) הוא כדורגלן עבר צפון אירי ששיחק בעמדת הקשר. דייוויס התחיל את הקריירה שלו במועדוני נוער מקומיים בצפון אירלנד עד לגיל 17 בו עבר לאסטון וילה. בשנת 2002 זכה עם קבוצת הנוער בגביע ה-FA לנוער. ב-18 בספטמבר 2004 ערך את הופעת הבכורה שלו בקבוצה הבוגרת בתיקו 0-0 נגד נוריץ' סיטי. ב-16 באפריל 2005 הבקיע את שער הבכורה שלו בקבוצה הבוגרת נגד סאות'המפטון. בעונת 2005/2006 נבחר ל"שחקן הצעיר של השנה" ול"שחקן השנה" במועדון. ב-5 ביולי 2007 חתם בפולהאם ביחד עם חברו ארון יוז תמורת 4 מיליון פאונד. ב-12 באוגוסט 2007 ערך את הופעת הבכורה שלו בפולהאם במשחק הליגה נגד ארסנל. ב-31 בינואר 2008 דייוויס הושאל לגלאזגו ריינג'רס עד לסיום העונה. ב-13 בפברואר דייוויס ערך את הופעת הבכורה שלו בריינג'רס במשחק נגד פנאתינאיקוס במסגרת גביע אופ"א. הוא הבקיע את שער הבכורה שלו בריינג'רס נגד ורדר ברמן. באותה עונה הגיע עם ריינג'רס לגמר גביע אופ"א וזכה עימה בגביע הסקוטי. ב-21 באוגוסט 2008 חתם בריינג'רס ל-4 שנים תמורת 3 מיליון פאונד. ב-9 במאי 2009 הבקיע את השער היחיד באולד פירם שקידם את קבוצתו לאליפות. בינואר 2010 נבחר לכדורגלן החודש בליגה הסקוטית ובסוף העונה נבחר לכדורגלן העונה על ידי שחקני הליגה. ב-19 ביולי 2011 דייוויס חתם על חוזה לחמש שנים נוספות בריינג'רס. בתחילת עונת 2011/2012 שימש כקפטן זמני עקב פציעתו של דוד וויר. בסיום העונה נקלעה ריינג'רס לקשיים כלכליים ולא יכלה לעמוד בחוזהו של דייוויס שהפך לשחקן חופשי. ב-6 ביולי 2012 חתם ל-3 וחצי שנים בסאות'המפטון שחזרה לפרמייר ליג. ב-19 באוגוסט 2012 ערך את הופעת הבכורה שלו בסאות'המפטון במשחק הליגה נגד מנצ'סטר סיטי. ב-17 באוקטובר 2014 האריך את חוזהו במועדון עד קיץ 2018. ב-6 בינואר 2019 חזר לגלאזגו ריינג'רס והושאל עד לסוף העונה. ב-2 במאי 2019 חתם בגלאזגו ריינג'רס באופן קבוע לעונה אחת. ב-25 בינואר 2024 הודיע על פרישה מכדורגל עקב פציעה. ב-9 בפברואר 2005 ערך את הופעת הבכורה שלו בנבחרת צפון אירלנד בהפסד 0–1 לקנדה. דייוויס בישל את שער הניצחון נגד אנגליה במסגרת מוקדמות מונדיאל 2006. ב-8 באוקטובר 2005 הבקיע את שער הבכורה שלו בנבחרת בהפסד 2–3 לויילס. ב-21 במאי 2006 הפך לקפטן הצעיר ביותר של הנבחרת במשחק ידידות בו הפסידה צפון אירלנד 0–1 לאורוגוואי. ב-8 באוקטובר 2015 הבקיע צמד בניצחון 1–3 נגד יוון שהעניק לנבחרתו העפלה ליורו 2016 לראשונה בתולדותיה. גלאזגו ריינג'רס ליגת העל הסקוטית: 2008/2009, 2009/2010, 2010/2011, 2020/2021 הגביע הסקוטי: 2007/2008, 2008/2009, 2021/2022 גביע הליגה הסקוטי: 2007/2008, 2009/2010, 2010/2011 אישיים כדורגלן השנה של כדורגלני ליגת העל הסקוטית: 2010 סטיבן דייוויס, באתר Transfermarkt סטיבן דייוויס, באתר Soccerway סטיבן דייוויס, באתר BDFutbol סטיבן דייוויס, באתר WorldFootball.net סטיבן דייוויס, באתר National Football Teams סטיבן דייוויס, באתר FootballDatabase.eu פרופיל המאמן, באתר Transfermarkt
מקס ארבה

מקס ארבה (בצרפתית: Max Arbez; ‏1901, צרפת – 1992, צרפת) היה חסיד אומות העולם מצרפת. ארבה היה סוכן ביטוח ולאחר מכן מנהל בית מלון ומסעדה שהשתייכו לאביו, ושכנו על גבול צרפת-שווייץ. ארבה העביר יהודים וכן פעילי תנועת ההתנגדות הצרפתית מצרפת הכבושה בידי הנאצים אל אזור צרפת שהיה בשלטון משטר וישי וכן אל מעבר לגבול עם שווייץ. בין הפליטים היו יהודים גרמנים שברחו לצרפת ומשם ביקשו לברוח לשווייץ. יהודים אלה הגיעו לארבה לאחר שניסו לברוח לשווייץ בעזרת גיסו של ארבה, מקס דבו (Devaux), בעלה של לוסיין (Lucienne) אחותו של ארבה. מקס דבו ניהל בית מלון בבזאנסון וסייע ליהודים בניסיונותיהם לעבור את הגבול. ניסיונם של חלק מהיהודים לחצות את הגבול כשל, והם הוחזרו לצרפת על ידי שומרי הגבול השווייצריים. הם פנו לארבה והוא סייע להם לחצות את הגבול. בשנת 2012 הוכר ארבה על ידי יד ושם בתור חסיד אומות העולם. על מקס ארבה, באתר יד ושם (באנגלית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.